* **Κυανή Ακτή – Τοσκάνη 5 μέρες + 1 Δώρο 02/05-07/05/24, 07/05 -12/05/24. Αεροπορικώς**

**1η Μέρα | Θεσσαλονίκη – Μπολόνια – Νίκαια – Περιήγηση πόλης.**

Συγκέντρωση νωρίς το πρωί στο αεροδρόμιο ‘’Μακεδονία’’ για την απευθείας πτήση μας στην Μπολόνια. Άφιξη , επιβίβαση στο λεωφορείο μας και άμεση αναχώρηση για την Νίκαια. Άφιξη και ξεκινάμε την περιήγηση μας στη κοσμοπολίτικη Νίκαια. Θα θαυμάσουμε την παλιά πόλη, που φιλοξενείται η αγορά των λουλουδιών και τα παζάρια της όπως και ο καθεδρικός της ναός, το μέγαρο της δικαιοσύνης και η όπερα. Συνεχίζουμε την περιήγησή μας στη διάσημη πλατεία Μασενά, αφιερωμένη στον ομώνυμο στρατηγό. Ελεύθερος χρόνος. Στη συνέχεια τακτοποίηση στο ξενοδοχείο μας.

**2η Μέρα | Νίκαια – Μόντε Κάρλο / Μονακό – Εζ – Νίκαια.**

Πρωινό και στη συνέχεια θα αναχωρήσουμε για τη διάσημη συνοικία της πόλης-κράτους, το Μόντε Κάρλο, με το διεθνώς γνωστό καζίνο. Στην πανοραμική μας περιήγηση θα δούμε το παλάτι των Μονεγάσκων, επίσημη κυβερνητική έδρα του Πριγκιπάτου και κατοικία της βασιλικής οικογένειας των Γκριμάλντι από τον 13ο αιώνα, τον επιβλητικό Καθεδρικό Ναό της Παναγίας και τέλος θα θαυμάσουμε το Ωκεανογραφικό Μουσείο που διεύθυνε για αρκετά χρόνια ο διάσημος εξερευνητής Ζακ Ιβ Κουστό (Jacques-YvesCousteau). Συνεχίζουμε για μια σύντομη περιήγηση στο μεσαιωνικό χωριό Εζ και συγκεκριμένα για το εργοστάσιο παραγωγής αρωμάτων Fragonard. Ελεύθερος χρόνος. Στη συνέχεια θα επιστρέψουμε στη Νίκαια.

**3η Μέρα | Νίκαια – Κάννες - Saint Paul de Vence – Νίκαια.**

Πρωινό και αναχώρηση προς ένα από τα πιο γραφικά χωριά της Προβηγκίας, το Σαν Πωλ ντε Βανς. Το μεσαιωνικό αυτό χωριό είναι περιτριγυρισμένο από τα τείχη του Φραγκίσκου Α΄ και αποτελούσε καταφύγιο ζωγράφων και καλλιτεχνών. Στη συνέχεια αναχωρούμε για τις Κάννες, την αδιαμφισβήτητη “βασίλισσα” της Κυανής Ακτής με την περίφημη Κρουαζέτ, έναν από τους πιο διάσημους δρόμους του κόσμου. Θα δούμε τα υπέροχα κτίρια, και τα υπερπολυτελή ξενοδοχεία, που χρονολογούνται από την εποχή της Μπελ Εποκ, καθώς και το Παλάτι του Φεστιβάλ των Καννών. Χρόνος ελεύθερος. Αργά το απόγευμα επιστροφή στη Νίκαια.

**4η Μέρα | Νίκαια – Προαιρετική εκδρομή στο Σαν Τροπέ.**

Πρωινό και αναχώρηση προαιρετικά για το παραθαλάσσιο, γραφικό χωριό, Σαν Τροπέ, αφού πρώτα περάσουμε και θαυμάσουμε το παραμυθένιο λιμάνι - χωριουδάκι του πορτ Γκριμώ. Άφιξη στην «Marbella της Γαλλίας» και ελεύθερος χρόνος να περιπλανηθείτε στα μαγικά σοκάκια και στην γραφική παραλία του Σαν Τροπέ. Στη συνέχεια θα αναχωρήσουμε για την Νίκαια.

**5η Μέρα | Νίκαια – Φλωρεντία – Περιήγηση πόλης – Μπολόνια.**

Πρωινό και στη συνέχεια θα αναχωρήσουμε για τη γενέτειρα της ιταλικής Αναγέννησης που είναι γνωστή για τις καλές τέχνες και την αρχιτεκτονική. Θα δούμε την εκκλησία του Τίμιου Σταυρού, την Σάντα Κρότσε, την πιο εντυπωσιακή εκκλησία της Φλωρεντίας και τόπος ταφής 270 επιφανών Φλωρεντίνων, ανάμεσα στους οποίος ο Γαλιλαίος, ο Μιχαήλ Άγγελος και ο Μακιαβέλι. Θα θαυμάσουμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι, μια από τις πιο χαρακτηριστικές εικόνες της Φλωρεντίας. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης επί επτακόσια χρόνια, στο οποίο σήμερα φιλοξενούνται αξιόλογα έργα γλυπτικής και θα φτάσουμε στην Πιάτσα Σαν Τζιοβάνι, όπου βρίσκεται ο τρίτος μεγαλύτερος καθεδρικός ναός στην Ευρώπη, η Σάντα Μαρία Ντελ Φιόρε, με τον περίφημο τρούλο του Μπρουνελέσκι, σήμα κατατεθέν της πόλης. Ελεύθερος χρόνος. Συνεχίζουμε για την πρωτεύουσα της επαρχίας της Εμίλια-Ρομάνα, την Μπολόνια. Άφιξη και αμέσως θα ξεκινήσουμε την ξενάγηση μας. Το πανεπιστήμιο της είναι το παλαιότερο της Ευρώπης (επίσημα από το 1088). Είναι γνωστή για τους πύργους και τις στοές της. Άφιξη και στη συνέχεια θα θαυμάσουμε τη μακρύτερη στοά στον κόσμο του San Luca, μήκους 3,7 χιλιομέτρων με 666 καμάρες. Στο κέντρο της πόλης δεσπόζουν δύο πύργοι: ο μεγαλύτερος είναι ο πύργος του Asineli (102 μέτρα ύψος) και ο μικρότερος του Garisenda (49 μέτρα ύψος). Θα περπατήσουμε το ιστορικό της κέντρο που είναι το μεγαλύτερο της Ευρώπης μετά της Βενετίας και παραμένει καλοδιατηρημένο χάρη στην προσεκτική πολιτική ανακαίνισης και διατήρησης. Ελεύθερος χρόνος και στη συνέχεια τακτοποίηση στο ξενοδοχείο μας.

**6η Μέρα | Μπολόνια – Πτήση επιστροφής.**

Συγκέντρωση νωρίς το πρωί και αναχώρηση για το αεροδρόμιο για την πτήση της επιστροφής.

|  |  |
| --- | --- |
| **Κυανή Ακτή - Τοσκάνη 5 μέρες + 1 Δώρο** | **Αναχωρήσεις: 02/05/24 & 07/05/24 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Νίκαια: Sheraton Nice Airport | 4\* | Πρωινό | 695€ | 540€ | 260€ | Charter πτήσεις με την Aegean Airlines: Θεσσαλονίκη - Μπολόνια: 03:05 - 03:50 Μπολόνια - Θεσσαλονίκη: 04:35 - 07:15 |
| Μπολόνια: UNAHOTELS Bologna Centro or Similar | 4\* | x |
| **Στη τιμή περιλαμβάνονται:** Αεροπορικά με την Aegean Airlines: Μια Αποσκευή 23kg και μια χειραποσκευή 8kg το άτομο. Πρωινό στον χώρο του ξενοδοχείου καθημερινά εκτός της Μπολόνια. Πέντε (5) διανυκτερεύσεις σε ξενοδοχεία 4\* όπως αναγράφεται στον αναλυτικό μας τιμοκατάλογο. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Τέλη διαμονής. Check points: 25€ κατά άτομο. Προαιρετική εκδρομή στο Σαν Τροπέ: Ενήλικες: 50€ & Παιδί 2-12 ετών: 35€. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |